Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: [2/1990. (II. 18.) AB határozat]
Paragraph Index: 1140

[2/1990. (II. 18.) AB határozat] Tájékoztatom egyúttal arról is, hogy a közfeladatot ellátó szervek vezetőinek fizetésével kapcsolatos álláspontomat 1995-ben a Magyar Televízió elnöke fizetésének nyilvánosságával kapcsolatos — a médiatörvény hatálybalépése előtt benyújtott — indítvány vizsgálatának lezárásakor már kifejtettem. Az állásfoglalást az Országgyűlésnek készült, 1995— 96-ról szóló beszámolómban közzétettem (57/A/1995). A beszámoló nyomtatott formában mindenki számára hozzáférhető, és megtalálható az Interneten is. A hivatkozott törvények, korábbi álláspontom és az Alkotmánybíróság döntéseinek együttes értelmezése alapján megállapítható, hogy a Magyar Nemzeti Bank közfeladatot ellátó szerv, elnöke közfeladatot ellátó személy, akinek védett magánszférája szűkebb az „átlag” polgárénál. Ennek értelmében az MNB elnökének fizetését nyilvánosságra lehet hozni, és ezt az adatot a Bank nem jogosult eltitkolni. Budapest, 1998. május 22. Üdvözlettel: Dr. Majtényi László (235/K/1998) * * * [Állásfoglalás: a KSH mikrocenzus adatai — törvényi korlátok között — tudományos célra felhasználhatóak] Koltay Jenő igazgató úrnak Magyar Tudományos Akadémia Közgazdaság-tudományi Kutatóközpont Budapest Tisztelt Igazgató Úr! Az 1998. március 2-i indítványában felvetett kérdésben — nevezetesen, hogy a Központi Statisztikai Hivatal részéről indokolt-e a mikrocenzus adatainak kutatási célú átadása során a településkódok visszatartása adatvédelmi okok miatt — a KSH illetékes vezetője által kifejtett módszertani és adatvédelmi érvek ismeretében, a Személyi kérdőív és a Lakáskérdőív adatállományának rekordleírását áttanulmányozva az alábbi állásfoglalást teszem: Helyeslem a KSH azon törekvését, hogy az általa — a törvényben meghatározott alapfeladatain túlmenően, kivételképpen — kezelt személyes adatok védelme érdekében az adatokat személyazonosításra alkalmas formában nem továbbítja törvényi felhatalmazás vagy az érintettek hozzájárulása nélkül. Különösen fontos ennek az alkotmányos jog érvényesülését garantáló törvényi rendelkezésnek a betartása a közigazgatási célú nyilvántartásokkal való adatkapcsolatban. A tudományos kutatás szabadsága ugyancsak alkotmányos jog, amelynek tényleges jogosultjai a tudomány művelői. A 1999/79/II. szám tudományos minőség nem ad felmentést a kutatónak az információs önrendelkezés biztosításának kötelezettsége alól, ugyanakkor a két alapjog érvényesülése egymás kölcsönös — az alkotmányos követelményeknek megfelelő — korlátozását

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes